Oficialusis leidinys L 137 , 01/06/1999 p. 0045 - 0046



Komisijos sprendimas 1999 m. gegužės 26 d. dėl nepaprastųjų priemonių, nukreiptų prieš Anoplophora glabripennis (Motschulsky) paplitimą iš Kinijos (išskyrus Honkongą) (pranešta dokumentu Nr. C (1999) 1346) (1999/355/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1976 m. gruodžio 21 d. Tarybos direktyvą 77/93/EEB dėl apsaugos priemonių prieš augalams arba augaliniams produktams kenksmingų organizmų įvežimą į Bendriją ir paplitimą joje [1] su paskutiniais pakeitimais, padarytais Komisijos direktyva 98/2/EB [2], ypač į jos 15 straipsnio 3 dalį, (1) kadangi jeigu, valstybės narės nuomone, gresia pavojus, kad iš trečiosios šalies į jos teritoriją bus įvežtas Anoplophora glabripennis (Motschulsky), ji laikinai gali imtis bet kokių būtinų papildomų priemonių nuo šio pavojaus apsiginti; (2) kadangi, ant medinių pakuočių, pagamintų iš kai kuriose Kinijos vietovėse augančio kietmedžio, aptikus Anoplophora glabripennis (Motschulsky), Jungtinė Karalystė 1998 m. gruodžio 14 d. ėmėsi oficialių priemonių apsaugančių teritoriją nuo minėto organizmo įvežimo ir nustatė papildomas konkrečias procedūras dėl šio organizmo ant minėtos prekės kontrolės; (3) kadangi, remiantis Jungtinės Karalystės ir tarptautinėje mokslinėje bei techninėje literatūroje pateikta informacija, yra žinoma, kad Honkonge Anoplophora glabripennis (Motschulsky) nėra; (4) kadangi, remiantis minėtu aptikimu, reikėtų priimti visai Bendrijai taikytinas nepaprastąsias priemones, užtikrinančias veiksmingesnę apsaugą prieš Anoplophora glabripennis (Motschulsky) įvežimą į Bendriją iš minėtos valstybės, išskyrus Honkongą; kadangi į šias priemones turėtų įeiti reikalavimas, kad medienai, išskyrus spygliuočių medieną (Coniferales) šiuo pavidalu: - dėklų, dėžių, apkalų, statinių ir panašių pakuočių, padėklų, dėžių padėklų ir kitų pakrovimo skydų, padėklų žiedų (lankų), faktiškai naudojamų pervežant visų rūšių objektus, arba - medienai iš Kinijos (išskyrus Honkongą), naudojamai pleištuoti arba paremti krovinį, įskaitant medieną, praradusią natūralaus rąsto pavidalą, būtų nulupama žievė ir joje nebūtų didesnių kaip 3 mm vabzdžių išgraužtų skylučių, arba kuri per atitinkamą laiką ir atitinkamoje temperatūroje būtų išdžiovinta krosnyse iki 20 % drėgnumo, išreikšto sausosios medžiagos procentais; (5) kadangi, jei paaiškės, kad norint užkirsti kelią Anoplophora glabripennis (Motschulsky) įvežimui į Bendriją šio sprendimo 1 straipsnyje nurodytų nepaprastųjų priemonių nepakanka arba kad jų nesilaikoma, reikėtų numatyti griežtesnes arba alternatyvias priemones; (6) kadangi bus vykdomas nepaprastųjų priemonių poveikio monitoringas per visus 1999 metus ir, atsižvelgiant į to monitoringo rezultatus, ne vėliau kaip iki 1999 m. gruodžio 31 d. bus apsvarstytos galimos tolesnės priemonės; (7) kadangi šiame sprendime numatytos priemonės atitinka Augalų sveikatos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Šio sprendimo priede nurodyta mediena iš Kinijos (išskyrus Honkongą) gali būti įvežama į Bendriją tik tada, jei laikomasi minėtame priede nustatytų nepaprastųjų priemonių. Priede nustatytos nepaprastosios priemonės yra taikomos tik pirmiau minėtai išvežamai iš Kinijos po 1999 m. liepos 10 d. medienai. 2 straipsnis Nepažeisdamos Komisijos direktyvos 94/3/EB [3] nuostatų, importuojančios valstybės narės iki 1999 m. spalio 31 d. Komisijai ir kitoms valstybėms narėms pateikia išsamią techninę ataskaitą apie oficialų priedo 2 punkte minimą monitoringą. 3 straipsnis Valstybės narės taip patikslina priemones, kurias jos priėmė norėdamos apsisaugoti prieš Anoplophora glabripennis (Motschulsky) įvežimą į Bendriją ir išplitimą joje, kad jos atitiktų 1 straipsnio nuostatas. 4 straipsnis Ne vėliau kaip iki 1999 m. gruodžio 31 d. šis sprendimas turi būti persvarstytas. 5 straipsnis Šis sprendimas yra skirtas valstybėms narėms. Priimta Briuselyje, 1999 m. gegužės 26 d. Komisijos vardu Franz Fischler Komisijos narys [1] OL L 26, 1977 1 31, p. 20. [2] OL L 15, 1998 1 21, p. 34. [3] OL L 32, 1994 2 5, p. 37 ir corrigendum: OL L 59, 1995 3 3, p. 30. -------------------------------------------------- PRIEDAS Taikant 1 straipsnio nuostatas, turi būti laikomasi tokių nepaprastųjų priemonių: 1. Kad medienai iš Kinijos (išskyrus Honkongą), išskyrus spygliuočių (Coniferales), tokiu pavidalu: - dėklų, dėžių, apkalų, statinių ir panašių pakuočių, padėklų, dėžių padėklų ir kitų pakrovimo skydų, padėklų žiedų (lankų), faktiškai naudojamų pervežant visų rūšių objektus, arba - medienai iš Kinijos (išskyrus Honkongą), naudojamai pleištuoti arba paremti krovinį, įskaitant medieną, praradusią natūralaus rąsto pavidalą, būtų nulupama žievė ir joje nebūtų didesnių kaip 3 mm skersmens vabzdžių išgraužtų skylučių, arba kuri per atitinkamą laiką ir atitinkamoje temperatūroje būtų išdžiovinta krosnyse iki 20 % drėgnumo, išreikšto sausosios medžiagos procentais. 2. 1 dalies nuostatų laikymąsi kontroliuoja Direktyvoje 77/93/EEB nurodytos atsakingos oficialios institucijos. --------------------------------------------------